**KRITÉRIUM NA VYHODNOTENIE PONÚK,**

**PRAVIDLÁ JEHO UPLATNENIA A PRAVIDLÁ ELEKTRONICKEJ AUKCIE**

**Ponuky sa vyhodnocujú na základe kritéria na vyhodnotenie ponúk**

**Celková cena za dodanie predmetu zákazky vyjadrená v EUR bez DPH**

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného vo výzve na predkladanie ponúk a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk: Celková cena za dodanie predmetu zákazky vyjadrená v EUR bez DPH**

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk je najnižšia navrhovaná Celková cena za dodanie predmetu zákazky vyjadrená v EUR bez DPH, uvedená v ponuke uchádzača podľa prílohy č. 3 týchto súťažných podkladov.   
Všetky ceny uvedené v ponuke uchádzača podľa prílohy č. 3 týchto súťažných podkladov musia byť zaokrúhlené na dve desatinné miesta.

**Pravidlá na uplatnenie kritéria**

Celková cena za dodanie predmetu zákazky vyjadrená v EUR bez DPH

Elektronický prostriedok JOSEPHINE automatizovane označí ponuku s najnižšou Celkovou cenou za dodanie predmetu zákazky vyjadrenú v EUR bez DPH za prvú, ponuku s druhou najnižšou Celkovou cenou za dodanie predmetu zákazky vyjadrenú v EUR bez DPH za druhú, ponuku s tretou najnižšou Celkovou cenou za dodanie predmetu zákazky vyjadrenú v EUR bez DPH za tretiu, atď. Ponuky uchádzačov, ktoré elektronický prostriedok JOSEPHINE automatizovane vyhodnocoval podľa predmetného kritéria, budú následne zaradené do elektronickej aukcie, ktorá sa vykoná na základe vyzvania týchto uchádzačov na účasť v elektronickej aukcii.

V prípade rovnakých návrhov na plnenie predmetného kritéria, t.j. rovnakej celkovej ceny za dodanie požadovaného predmetu zákazky vyjadrená v EUR bez DPH viacerých uchádzačov, rozhoduje o poradí ponúk pomocné vyhodnocovacie kritérium:

Celková najnižšia cena vyjadrená v EUR bez DPH pri položke č. 4 (Celostranová čítačka dokladov)

Celková najnižšia cena vyjadrená v EUR bez DPH pri položke č. 6 (Snímač odtlačku prsta 2)

**Elektronická aukcia**

Elektronická aukcia sa bude realizovať certifikovaným aukčným systémom PROEBIZ TENDERBOX, ktorý umožňuje uchádzačom v reálnom čase v rámci elektronickej aukcie upravovať svoje ponuky, ktoré boli predložené zo strany uchádzačov v rámci zadávania predmetnej zákazky, po ich vyhodnotení podľa zákona.

Elektronické aukcie v PROEBIZ TENDERBOX sú vytvárané v súlade so zákonom, t.j. zoradenie ponúk predložených v rámci zadávania predmetnej zákazky sa vykoná na základe elektronickej aukcie.

Elektronická aukcia sa začne a skončí v termínoch uvedených vo výzve na účasť v elektronickej aukcii.

Kritérium elektronickej aukcie: **Celková cena za dodanie predmetu zákazky vyjadrená v EUR bez DPH**

Predmetom elektronickej aukcie sú: **jednotkové ceny v EUR bez DPH položiek, ktoré tvoria celkovú cenu za dodanie predmetu zákazky v EUR bez DPH**

**Priebeh elektronickej aukcie**

V rámci úplného úvodného vyhodnotenia ponúk podľa kritéria stanoveného na vyhodnotenie ponúk verejný obstarávateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov. Po určení poradia na základe predložených ponúk verejný obstarávateľ vyzve elektronickými prostriedkami súčasne všetkých uchádzačov ktorých ponuky spĺňajú určené podmienky na predloženie nových cien v elektronickej aukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa elektronickej aukcie v zmysle § 54 ods. 7 zákona o verejnom obstarávaní. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre elektronickú aukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním Aukčného kola (elektronickej aukcie).

V Prípravnom kole sa uchádzači oboznámia s priebehom elektronickej aukcie a Popisom aukčného prostredia. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania Aukčného kola a lehotu platnosti prístupových kľúčov a pod.

Uchádzačom, ktorí budú vyzvaní na účasť v elektronickej aukcii, bude v Prípravnom kole a v čase uvedenom vo Výzve sprístupnená aukčná sieň, kde si môžu skontrolovať správnosť zadaných vstupných cien, ktoré do Aukčnej siene zadá verejný obstarávateľ, a to v súlade s pôvodnými predloženými ponukami. Každý uchádzač bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

Na začiatku Aukčného kola sa všetkým uchádzačom zobrazia:

• ich jednotkové ceny,

• najnižšie jednotkové ceny,

• najnižšia celková ponuková cena,

• ich celková ponuková cena,

• ich priebežné umiestnenie (poradie).

Predmetom úpravy v elektronickej aukcie budú jednotkové ceny v EUR bez DPH položiek, pričom sa bude automaticky prerátavať celková cenu za dodanie predmetu zákazky vyjadrenej v EUR bez DPH. Uchádzači budú upravovať ceny smerom nadol.

Verejný obstarávateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

V priebehu Aukčného kola budú zverejňované všetkým uchádzačom zaradeným do elektronickej aukcie v Aukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

Minimálny krok zníženia ceny uchádzača je **0,50 %** alebo EUR z aktuálnej ceny položky daného uchádzača.

Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako 50 %. Upozornenie pri maximálnom znížení ceny sa viaže k aktuálnej cene položky daného uchádzača.

**Predpokladaný čas ukončenia elektronickej aukcie**

Aukčné kolo bude ukončené, ak nedôjde k jeho predlžovaniu, uplynutím **časového limitu 20 min**.

Elektronická aukcia bude ukončená, ak na základe Výzvy nedostane vyhlasovateľ **v lehote 20 min**. žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch.

Koniec elektronickej aukcie sa môže predĺžiť v prípade predkladania nových cien (teda pri akejkoľvek úspešnej zmene ceny) **v posledných dvoch minútach** trvania elektronickej aukcie vždy **o ďalšie dve minúty** (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný. Po ukončení elektronickej aukcie už nebude možné upravovať ceny.

Výsledkom elektronickej aukcie bude zostavenie objektívneho poradia ponúk podľa najnižšej celkovej ceny za dodanie predmetu zákazky vyjadrenej v EUR bez DPH automatizovaným vyhodnotením.

Verejný obstarávateľ si vyhradzuje právo nepoužiť elektronickú aukciu, ak by sa aukcie zúčastnil len jeden účastník.

**Technické požiadavky na prístup do elektronickej aukcie**

Počítač uchádzača musí byť pripojený na Internet.

Na bezproblémovú účasť v elektronickej aukcii je nutné používať jeden z podporovaných internetových prehliadačov:

- Microsoft Edge

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

Podrobnejšie informácie o procese elektronickej aukcie budú uvedené vo Výzve.

**Doplňujúce informácie**

Technické problémy na strane uchádzača nebudú dôvodom na opakovanie ani na zrušenie elektronickej aukcie. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v elektronickej aukcii), verejný obstarávateľ odporúča uchádzačom mať pripravený náhradný zdroj elektrickej energie, prípadne mobilný internet napr. prenosný počítač s mobilným internetom.